‘છુટ્ટા પૈસા નહીં હૈ’ એ એક જ વાક્ય મુસાફરો તેમ જ ટિકિટ વેન્ડિંગ સ્ટાફ વચ્ચે તકરાર માટે પૂરતું છે. એવી જ રીતે વગર ટિકિટે પકડાયેલા મુસાફરો તેમ જ ટિકિટ કલેક્ટર (ટીસી) વચ્ચે પણ ઘણી વાર જીભાજોડી થતી હોય છે. રેલવે ઑથોરિટીએ પોતાના કર્મચારીઓને કસ્ટમર કૅર તથા હૉસ્પિટૅલિટી સર્વિસની તાલીમ આપી સમગ્ર વાતાવરણને વધુ સુમેળભર્યો કરવાનું અભૂતપૂર્વ કાર્ય શરૂ કર્યું છે એટલે નજીકના ભવિષ્યમાં ‘યે લીજિએ આપકે છુટ્ટે પૈસે, આપકી યાત્રા મંગલમય હો’ એવી ટિકિટ વેન્ડિંગ સ્ટાફની વાત સાંભળીને આંચકો ન અનુભવતા.